CELEX: 62012TN0436
Language: da
Date: 2012-09-28 00:00:00
Title: Sag T-436/12: Sag anlagt den 28. september 2012 — Deutsche Rockwool Mineralwoll mod KHIM — Ceramicas del Foix (Rock & Rock)

8.12.2012   
            
            
               DA
            
            
               Den Europæiske Unions Tidende
            
            
               C 379/25
            
         Sag anlagt den 28. september 2012 — Deutsche Rockwool Mineralwoll mod KHIM — Ceramicas del Foix (Rock & Rock)
   (Sag T-436/12)
   2012/C 379/43
   Stævningen er affattet på engelsk
   
      Parter
   
   
      Sagsøger: Deutsche Rockwool Mineralwoll GmbH & Co. OHG (Gladbeck, Tyskland) (ved advokat J. Krenzel)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Ceramicas del Foix, SA (Barcelona, Spanien)
   
      Sagsøgerens påstande
   
   
               —
            
            
               Afgørelse truffet den 10. juli 2012 af Andet Appelkammer ved Kontoret for Harmonisering i det Indre Marked (Varemærker og Design) (sag R 495/2011-2) annulleres.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Det registrerede EF-varemærke, der begæres erklæret ugyldigt: Figurmærket »Rock & Rock« for varer i klasse 2, 19 og 27 — EF-varemærkeregistrering nr. 3468774
   
      Indehaver af EF-varemærket: Ceramicas del Foix, SA
   
      Indgiveren af begæringen om, at EF-varemærket erklæres ugyldigt: Deutsche Rockwool Mineralwoll GmbH & Co. OHG
   
      Begrundelse for ugyldighedsbegæringen: Ugyldighedsbegæringen var støttet på relative registreringshindringer i henhold til artikel 53, stk. 1, litra a), sammenholdt med artikel 8, stk. 1, litra b), i forordning nr. 207/2009. Indgiveren af begæringen om, at EF-varemærket erklæres ugyldigt, påberåbte sig følgende ældre rettigheder: Den tyske varemærkeregistrering nr. 30229274 af ordmærket »Rock« for varer og tjenesteydelser i klasse 1, 6-8, 17, 19, 37 og 42, den tyske varemærkeregistrering nr. 30212141 af ordmærket »MASTERROCK« for varer og tjenesteydelser i klasse 17, 19 og 37, den tyske varemærkeregistrering nr. 39920622 af ordmærket »FIXROCK« for varer i klasse 6, 17 og 19, den tyske varemærkeregistrering nr. 2078534 af ordmærket »FLEXIROCK« for varer i klasse 19, den tyske varemærkeregistrering nr. 39732094 af ordmærket »COVERROCK« for varer i klasse 17 og 19, og den tyske varemærkeregistrering nr. 30306452 af ordmærket »CEILROCK« for varer i klasse 6, 17 og 19
   
      Annullationsafdelingens afgørelse: Afslag på ugyldighedsbegæringen
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 207/2009.